Ruth Stiles Gannett

Ruth Stiles Gannett Kahn (Brooklyn, New York, 1923ko abuztuaren 12a – 2024ko ekainaren 11) haur literaturako idazle estatubatuarra izan zen.

 Bizitza 
Ruth Stiles Gannett Greenwich Village auzoko City and Country Schoolen graduatu zen 1937an. Geroago Bucks konderriko George Schoolen eta Poughkeepsieko Vassar Collegen ikasi zuen, eta 1944an kimikan lizentziatu zen. Ondoren, Bostonera joan zen bizitzera, eta bertan Bostongo Ospitale Orokorrean lan egin zuen eta gero Massachusettsko Erradiazio Laborategian eta eskileku batean. Azkenean gurasoekin bizitzera itzuli zen, eta bertan amaitu zuen bere idazlanik ospetsuena. 1947an H. Peter Kahn (1921-1997) artista eta arte irakaslearekin ezkondu zen. Zazpi alaba izan zituzten.

1948an Random House argitaletxeak My Father's Dragon Gannetten lehen liburua argitaratu zuen. Geroago beste bi liburu idatzi zituen sail horretarako: Elmer and the Dragon eta The Dragons of Blueland. Liburuak Ruth Chrisman Gannettek, egilearen amaordeak, ilustratu zituen. Guztira hamalau hizkuntzatara itzulita daude.

Trumansburgen (New York) bizi zen, Cornell Unibertsitatetik gertu, non Peter Kahnek berrogei urtez lan egin zuen. 2024ko ekainaren 11n hil zen, 100 urte zituela.

 Lanak 
My Father's Dragon liburu saila
 My Father's Dragon (1948)
 Elmer and the Dragon (1950)
 The Dragons of Blueland (1951)
Besteak
 The Wonderful House-boat-train (1949)
 Katie and the Sad Noise (1961)

 Erreferentziak 

 Kanpo estekak 

Kategoria:Brooklyndarrak
Kategoria:Ameriketako Estatu Batuetako haur literaturako idazleak
Kategoria:XX. mendeko emakume idazleak
Kategoria:Ingelesezko idazleak
Kategoria:Ameriketako Estatu Batuetako ehun urtedunak